115. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 111068/405/161 της 4/19 Φεβρ.  1982 (ΦΕΚ Β΄75) Πρωτοβάθμια και Δευτεροβάθμια Ιατρική εξέταση υποψηφίων οδηγών και χειριστών γεωργ. μηχανημάτων, καθώς και οδηγών και χειριστών που υποχρεούνται σε αναθεώρηση της άδειας οδηγήσεως ή πτυχίου χειριστού. Έχοντας υπόψη: 1.Τις διατάξεις των άρθρ. 13 και 97 του Κώδικα Οδικής Κυκλοφορίας που κυρώθηκε με το Νόμ. 614/1977 (ΦΕΚ 167/77 τ.Α΄). 2.Το Π.Δ. 839/31.7.81 (ΦΕΚ 214/81 τ.Α΄) «περί Πρωτοβαθμίου και Δευτεροβαθμίου Ιατρικής εξετάσεως υποψηφίων οδηγών αυτοκινήτων, μοτοσυκλεττών και μοτοποδηλάτων, ως και οδηγών υποχρέων προς αναθεώρησιν της αδείας οδηγήσεως». 3.Την 168405/1525/2.11.77 Κοινή Απόφαση των Υπουργών Γεωργίας και Συγκοινωνιών, αποφασίζουμε: Α.Η Ιατρική εξέταση των υποψηφίων οδηγών και χειριστών γεωργικών μηχανημάτων ως και των κατόχων αδειών οδηγήσεως και πτυχίων χειριστού τέτοιων μηχανημάτων, που υποχρεούνται σε αναθεώρηση της άδειας ή του πτυχίου τους, διακρίνεται σε Πρωτοβάθμια και Δευτεροβάθμια Ιατρική εξέταση. 1.Πρωτοβάθμια Ιατρική εξέταση. Η Πρωτοβάθμια Ιατρική εξέταση για διαπίστωση της υγείας των υποψηφίων οδηγών και χειριστών γεωργικών μηχανημάτων, καθώς και των κατόχων αδείας οδηγήσεως ή πτυχίου χειριστού, που υποχρεούνται σύμφωνα με το Νόμο σε αναθεώρηση, γίνεται: α)Από ιατρό παθολόγο ή γενικής Ιατρικής που έχει κατά προτίμηση την ιδιότητα του Δημόσιου Υπαλλήλου (Νοσοκομειακός ή Αγροτικός Ιατρός) συντασσομένου σχετικού πιστοποιητικού, που ισχύει για 6 μήνες από την έκδοσή του και στο οποίο φαίνεται ότι ο υποψήφιος «δεν πάσχει από ψυχική ή σωματική αρρώστεια, οργανική ανεπάρκεια ή κάποια λειτουργική ή ανατομική έλλειψη που μπορεί να επιδράσει σοβαρά στον ασφαλή χειρισμό και οδήγηση του γεωργικού μηχανήματος». β)Υποψήφιος για τον οποίο ο παραπάνω ιατρός δεν μπορεί να αποφανθεί για την ικανότητα αυτού για τον ασφαλή χειρισμό και οδήγηση λόγω ελαττωματικής όρασης ή ακοής, παραπέμπεται από αυτόν σε εξέταση από ειδικό γιατρό της αντίστοιχης ειδικότητας, από τον οποίο δίδεται και άλλο πιστοποιητικό. γ)Σε περίπτωση παθήσεως ή ελαττωματικότητος σε ένα από τα άνω ή κάτω άκρα του υποψηφίου, κατά την οποία ο παθολόγος ιατρός αδυνατεί να αποφανθεί για την ικανότητα αυτού για τον ασφαλή χειρισμό και οδήγηση, παραπέμπει αυτόν στην 3μελή επιτροπή εξετάσεως των υποψηφίων οδηγών και χειριστών  γεωργικών  μηχανημάτων για εξέταση πάνω στο μηχάνημα και σε πραγματικές συνθήκες οδηγήσεως και χειρισμού. Μετά την εξέταση η επιτροπή αποφασίζει κατά πλειοψηφία για την ικανότητα του υποψηφίου για ασφαλή χειρισμό και οδήγηση. (Αντί για τη σελ. 220,841(ε) Σελ. 220,841(ζ) Τεύχος 1263-Σελ. 97 Αδειες οδηγών αυτοκινήτων 21.Ε.β.112-115 δ)Κατ’ εξαίρεση, στην περίπτωση μονόφθαλμου υποψηφίου οδηγού ή χειριστού γεωργικού μηχανήματος, επιτρέπεται η χορήγηση αδείας οδηγού ή χειριστού, εφ’ όσον πέρασε 5ετία από την απώλεια ή βλάβη του ενός οφθαλμού, ο δε άλλος οφθαλμός έχει φυσιολογικό βυθό και οπτικό πεδίο, καθώς και φυσιολογική οξύτητα 10/10, το οποίο πιστοποιείται από ειδικό οφθαλμίατρο. ε)Για την παραπάνω ιατρική εξέταση, σαν αποζημίωση των ιατρών, ορίζεται το ποσό που ισχύει κάθε φορά σαν κατώτερο όριο αμοιβής των συμβεβλημένων με το Δημόσιο ιατρών, το οποίο καταβάλλεται από τους ενδιαφερομένους στους εξεταστές γιατρούς. «2.Δευτεροβάθμια Ιατρική Εξέταση Για τη Δευτεροβάθμια Ιατρική Εξέταση (Δ.Ι.Ε.) ισχύουν τα οριζόμενα στο άρθρ. 6 της υπ’ αριθ. 107000/1500/12.12.90 (Φ.Ε.Κ. 804/Β) απόφασης του Υπουργείου Μεταφορών και Επικοινωνιών κατωτ. αριθ. 133». Η παρ. 2 τροποποιήθηκε ως άνω από την παρ. Α της 135845/15-23 Ιουλ. 1993 (ΦΕΚ Β΄ 542) απόφ. Υπ. Γεωργίας και Μεταφορών & Επικοινωνιών. «3.Ειδικές περιπτώσεις - εξαιρέσεις α.Κάτοχος άδειας ικανότητας οδήγησης ή πτυχίου χειριστού αγροτικού μηχ/τος, που αντιλαμβάνεται οποιαδήποτε μείωση της ικανότητας αυτού από άποψη υγείας, ιδιαίτερα εξαιτίας νόσου, τραυμάτων, χρήσεως οινοπνεύματος και φαρμάκων, που δύναται να εμποδίσει την ασφαλή οδήγηση και χειρισμό αγροτικού μηχ/τος, υποχρεούται, με την ποινή της οριστικής αφαίρεσης της άδειας ή του πτυχίου, όπως απέχει αμέσως της οδήγησης ή του χειρισμού. Εάν η μείωση της ικανότητος προς οδήγηση ή χειρισμό συνεχίζεται πέραν των 30 ημερών, υποχρεούται σε άμεση ιατρική επανεξέταση από Δευτεροβάθμια Ιατρική Επιτροπή (Δ.Ι.Ε.). β.Κάτοχος ισχύουσας άδειας οδήγησης ή πτυχίου χειρισμού αγροτικών μηχ/των, που εκδόθηκε από ξένο Κράτος, όταν ζητάει την έκδοση ελληνικής άδειας οδήγησης ή πτυχίου χειριστού και εφόσον υποχρεούται σε ιατρική εξέταση, κρίνεται με τα ιατρικά δεδομένα της ανανέωσης και όχι της αρχικής χορήγησης. Σελ. 220,842(ζ) Τεύχος 1263-Σελ. 98 γ.Όσοι κρίνονται ανίκανοι προς απόκτηση άδειας οδήγησης ή πτυχίον χειριστού αγροτικού μηχανήματος από την Πρωτοβάθμια Ιατρική εξέταση, μπορούν αν θέλουν να υποβάλλουν ενώπιον αρμοδίων Δ.Ι.Ε., ένταση κατά της γνωμάτευσης αυτής, ζητώντας επανεξέταση εντός αποκλειστικής προθεσμίας ενός (1) έτους από της ημεροχρονολογίας του πιστοποιητικού υγείας. Η ένταση κατατίθεται στην αρμόδια Νομαρχιακή Υπηρεσία Εγγείων Βελτιώσεων του Υπ. Γεωργίας που είναι η έδρα της ΔΙΕ και για το Νομό Αττικής στην αρμόδια ΔΙΕ, μαζί με αποδεικτικό καταβολής του κατά την παρ. 4 της παρούσας χρηματικού ποσού. Ο ενιστάμενος σε καμία περίπτωση δεν μπορεί να επανεξετασθεί από πρωτοβάθμια εξέταση. Η καταβολή του κατά τα προηγούμενα ποσά δεν απαιτείται όταν γίνεται παραπομπή για επανεξέταση με πρωτοβουλία της Υπηρεσίας. Όσοι κρίνονται από τις Δ.Ι.Ε. ανίκανοι μπορούν μετά την πάροδο ενός (1) έτους, να ζητήσουν επανεξέτασή των από την ίδια Δ.Ι.Ε., αν προσκομίσουν στοιχεία (πιστοποιητικά νοσηλευτικών ιδρυμάτων) από τα οποία να προκύπτει ότι θεραπεύθηκε ή βελτιώθηκε η κατάσταση της υγείας του. δ.Οι κατά τα ανωτέρω ενστάσεις και αιτήσεις επανεξέτασης, με την απόδειξη καταβολής του ποσού των εξετάστρων, όπου απαιτείται και αντιγράφου του πιστοποιητικού της Πρωτοβάθμιας ή της Δευτεροβάθμιας Ιατρικής Εξέτασης, αντίστοιχα διαβιβάζεται από τις Υπηρεσίες Εγγείων Βελτιώσεων στις Δευτεροβάθμιες Ιατρικές Επιτροπές ενώπιον των οποίων παρουσιάζονται οι ενδιαφερόμενοι κατά την οριζόμενη ημέρα και ώρα προς εξέταση. 4.Καταβαλλόμενα ποσά - Διαχείριση αυτών Για τη δευτεροβάθμια Ιατρική Εξέταση καταβάλλεται υπό των ενδιαφερομένων στην Εθνική Τράπεζα της Ελλάδος, σε πίστωση του ειδικού λογ/σμού Νο 541077 «έσοδα εκ της ιατρικής εξέτασης των οδηγών» ποσόν εκ δραχμών 9.000, αναπροσαρμοζόμενο κατά τις διατάξεις του άρθρ. 10 του Π.Δ. 255/84. Δεν απαιτείται η καταβολή του ποσού αυτού για την Δ.Ι.Ε. σε περίπτωση διενέργειας αυτής κατ’ εφαρμογή των διατάξεων του άρθρ. 13 του Νομ. 2094/92 (ΦΕΚ 182) κυρωθέντος Κώδικα Οδικής Κυκλοφορίας ή με πρωτοβουλία της Υπηρεσίας. Οι παραπάνω ρυθμίσεις δεν επιβαρύνουν τον κρατικό προϋπολογισμό. Οι παρ. 3 και 4 προστέθηκαν από την περ. Β της 135845/15-23 Ιουλ. 1993, (ΦΕΚ-Β-542) απόφασης Υπουργείου Γεωργίας και Μεταφορών και Επικοινωνιών. 3.Η απόφαση αυτή θα δημοσιευθεί στην Εφημερίδα της Κυβερνήσεως και θ’ αρχίσει να εφαρμόζεται από τη δημοσίευσή της. 1.Ε.β.115 ΄Αδειες οδηγών αυτοκινήτων 